Հավելված N 2

ՀՀ ԿԳ նախարարի

2018թ. «մարտի-» 17-ի

N 239-Ա/2 հրամանի

**ՀՐԱՎԵՐ**

**ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ՊԵՏԱԿԱՆ ԲՅՈՒՋԵԻ ՀԱՇՎԻՆ ԻՐԱԿԱՆԱՑՎՈՂ ԳԻՏԱԿԱՆ ԵՎ ԳԻՏԱՏԵԽՆԻԿԱԿԱՆ ԳՈՐԾՈՒՆԵՈՒԹՅԱՆ ԾՐԱԳՐԵՐՈՒՄ ԵՎ ԹԵՄԱՆԵՐՈՒՄ ԸՆԴԳՐԿՎԱԾ ԲԱՐՁՐ ԱՐԴՅՈՒՆԱՎԵՏՈՒԹՅԱՄԲ ԱՇԽԱՏՈՂ ԵՐԻՏԱՍԱՐԴ** **ԳԻՏԱՇԽԱՏՈՂՆԵՐԻՆ (ՄԻՆՉԵՎ 35 ՏԱՐԵԿԱՆ)** **ՀԱՎԵԼԱՎՃԱՐԻ ՏՐԱՄԱԴՐՄԱՆ ՀԱՅՏԵՐԻ ԸՆՏՐՈՒԹՅԱՆ ՄՐՑՈՒՅԹԻ**

1. **Ընդհանուր դրույթներ**
   1. Հայաստանի Հանրապետության կրթության և գիտության նախարարի 2018 թվականի մարտի 17-ի N 239-Ա/2 հրամանի համաձայն Հայաստանի Հանրապետության կրթության և գիտության նախարարությունը հայտարարում է Հայաստանի Հանրապետության պետական բյուջեի հաշվին իրականացվող գիտական և գիտատեխնիկականգործունեությանծրագրերում և թեմաներում ընդգրկված բարձր արդյունավետությամբ աշխատող երիտասարդ գիտաշխատողներին (մինչև 35 տարեկան) հավելավճարի (այսուհետ` Հավելավճար) տրամադրման հայտերի (այսուհետ` Հայտ) ընտրության մրցույթ (այսուհետ՝ Մրցույթ):
   2. Մրցույթի ֆինանսավորումն իրականացվելու է Հայաստանի Հանրապետության պետական բյուջեի «Գիտական և գիտատեխնիկական գործունեության պայմանագրային (թեմատիկ) հետազոտություններ» բաժնի «Բարձր արդյունավետությամբ աշխատող երիտասարդ գիտաշխատողներին (մինչև 35 տարեկան) հավելավճարների տրամադրում» ծախսային ծրագրի և Հայաստանի Հանրապետության Նախագահի հովանու ներքո իրականացվող «Երիտասարդ գիտնականների աջակցության ծրագրի» (այսուհետ` ԵԳԱԾ) ֆինանսական միջոցների հաշվին:
   3. Մրցույթն իրականացվում է գիտական և գիտատեխնիկական գործունեության բոլոր բնագավառներով և մասնագիտություններով: Մրցույթի արդյունքում` Հայաստանի Հանրապետության պետական բյուջեի հաշվին իրականացվող գիտական և գիտատեխնիկական գործունեության ծրագրերում և թեմաներում ընդգրկված առավել բարձր արդյունավետությամբ աշխատող մինչև 50 երիտասարդ գիտաշխատողներին (մինչև 35 տարեկան) 1 (մեկ) տարի ժամկետով կտրամադրվի ամսական 75 000 ՀՀ դրամ` Հավելավճարի տեսքով: ԵԳԱԾ-ը կֆինանսավորի առավել բարձր արդյունավետությամբ աշխատող մինչև 10 երիտասարդ գիտաշխատողի:
   4. Մրցույթի շրջանակներում կատարվող աշխատանքները կազմակերպվում են Հայաստանի Հանրապետության կրթության և գիտության նախարարության գիտության պետական կոմիտեի (այսուհետ՝ Կոմիտե) կողմից, իսկ դրանց համակարգումն իրականցվում է Հայաստանի Հանրապետության կրթության և գիտության նախարարի հրամանով ձևավորվող մասնագիտական փորձագիտական խորհրդի (այսուհետ` Խորհուրդ) կողմից:
2. **Մրցույթի մասնակիցներին ներկայացվող պահանջները** 
   1. Մրցույթին կարող են մասնակցել 2017 թվականի նոյեմբերի 30-ի դրությամբ Հայաստանի Հանրապետության պետական բյուջեի հաշվին իրականացվող գիտական և գիտատեխնիկական գործունեության ծրագրերում և (կամ) թեմաներում ընդգրկված, առնվազն 5 տարվա գիտական կամ գիտամանկավարժական գործունեության աշխատանքային ստաժ ունեցող` ներառյալ ասպիրանտուրայի առկա ուսուցման տարիները և մինչև 35 տարեկան անձինք: 35 տարին չպետք է լրացած լինի Մրցույթի Հայտերի ընդունման վերջնաժամկետի օրը:
   2. Մրցույթի մասնակիցը պետք է լինի Հայաստանի Հանրապետության մշտական բնակիչ, ինչպես նաև Հավելավճար ստանալու ընթացքում առնվազն 6 ամիս բնակվի Հայաստանի Հանրապետությունում:
3. **Հայտերի լրացման և ներկայացման կարգը**
   1. Հայտերը լրացվում են սույն հրավերի Հավելված N 1-ում ներկայացված «Գիտական գործունեության արդյունավետության ցուցանիշի որոշման մեթոդաբանության» (այսուհետ` Մեթոդաբանություն) կետերի և ենթակետերի պահանջներին համապատասխան` ըստ Հավելված N 2-ում նշված «Գիտական և գիտատեխնիկական գործունեության բնագավառների և մասնագիտությունների»:
   2. Մրցույթի Հայտը լրացվում և առցանց ներկայացվում է Կոմիտե` Կոմիտեի Հայտերի և hաշվետվությունների համակարգի (այսուհետ` Համակարգ) միջոցով ([https://grants.scs.am/)`](https://grants.scs.am/)%60) 2018 թվականի մարտի 23-ից 2018 թվականի ապրիլի 23-ը ներառյալ մինչև Երևանի ժամանակով ժամը 18:00:
   3. Հայտատուն պարտավոր է Հայտի առցանց ներկայացված տարբերակից ներբեռնել տիտղոսաթերթը և մեկ օրինակ տպագիր տարբերակով, դիմումի հետ (սույն հրավերի Հավելված N 3) անձամբ ներկայացնել Կոմիտե` Հայտերի ընդունման վերջնաժամկետի ավարտից հետո 5 աշխատանքային օրվա ընթացքում, հետևյալ հասցեով` քաղաք Երևան, Օրբելի եղբայրների 22, 7-րդ հարկ, 708 սենյակ (ժամը 10:00-13:00 և 14:00-17:00): Հայտատուն պարտավոր է նաև Կոմիտե ներկայացնել աշխատանքային գրքույկի (աշխատանքային ստաժը հաստատող փաստաթուղթ), Մեթոդաբանության 1-ին կետի 2)-րդ և 3)-րդ ենթակետերով պահանջվող հրապարակումների տիտղոսաթերթի, տիտղոսաթերթին հաջորդող ծանոթագրություն (անոտացիա) պարունակող էջի և բովանդակության ցանկի, ինչպես նաև 4)-րդ և 7)-րդ ենթակետերով պահանջվող արտոնագրերի ու մրցանակների փաստաթղթերի պատճենները, իսկ անհրաժեշտության դեպքում` ասպիրանտուրայի առկա ուսուցման տարիները հավաստող փաստաթուղթ` ստաժը լրացնելու նպատակով: Տիտղոսաթերթը պետք է ստորագրված լինի գիտական կազմակերպության (բուհի) տնօրենի (ռեկտորի) կամ փոխտնօրենի (պրոռեկտորի) կողմից և հաստատված` գիտական կազմակերպության (բուհի) կնիքով:
4. **Հայտերի ընտրությունը և վարկանիշային ցանկի ձևավորումը**
   1. Հայտերի ընտրությունն իրականացվելու է ըստ Մեթոդաբանության հիման վրա ձևավորված գիտական գործունեության արդյունավետության ցուցանիշի (այսուհետ` ԳԳԱՑ) վարկանիշային տվյալների: Մրցույթի շրջանակներում գիտաշխատողների ԳԳԱՑ-ը որոշելու ընթացքում հիմք են հանդիսանալու`
      1. 2013-2017 թվականներին հրապարակված գիտական հոդվածները (առնվազն 2 էջ): Հաշվի է առնվում տարեկան առավելագույնը 24 ընդհանուր գիտական հրապարակում: Ընդհանուր գիտական հրապարակումը` Մեթոդաբանության 1-ին կետի 1-ին և 2-րդ ենթակետերով որոշվող հրապարակումների գումարն է,
      2. 2013-2017 թվականներին հրապարակված մենագրությունները, կոլեկտիվ մենագրությունները, գիտամեթոդական ձեռնարկները, նյութերի կամ հոդվածների ժողովածուները (առնվազն 2 էջ),
      3. 2015-2017 թվականներին տեղի ունեցած գիտաժողովների մասնակցությունը: Հաշվի է առնվում համապատասխան ինտերնետային կայքէջի կամ փաստաթղթային հաստատման առկայության դեպքում` առավելագունը տարեկան 12 մասնակցություն: Միևնույն զեկույցի և գիտաժողովի նյութի հրապարակման դեպքում հաշվի է առնվում առավելագույն ենթաբաղադրիչը,
      4. 2013-2017 թվականներին ստացած արտոնագրերը: Հաշվի է առնվում համապատասխան ինտերնետային կայքէջի կամ փաստաթղթային հաստատման առկայության դեպքում,
      5. 2013-2017 թվականներին պաշտպանած թեկնածուական ատենախոսությունների ղեկավարումը: Հաշվի է առնվում տարեկան մեկ թեկնածուական ատենախոսության պաշտպանություն,
      6. 2013-2017 թվականներին դրամաշնորհների ու գիտական և գիտատեխնիկական գործունեության պայմանագրային (թեմատիկ) ֆինանսավորման թեմաների ղեկավարումը,
      7. 2013-2017 թվականներին ստացած գիտական մրցանակները: Հաշվի է առնվում համապատասխան ինտերնետային կայքէջի կամ փաստաթղթային հաստատման առկայության դեպքում,
      8. գիտական աստիճանները: Հաշվի է առնվում մեկ` առավելագույն ենթաբաղադրիչը,
      9. հրապարակումները, որոնց հեղինակի/համահեղինակի գիտական կազմակերպության (affiliation) կամ մշտական աշխատանքի վայրի (permanent address) անվանման մեջ նշված է Հայաստանի Հանրապետության գիտական կազմակերպության կամ բուհի անվանումը,
      10. գիտական հրապարակումների հղումները (առանց ինքնահղումների), որոնք առկա են «Թոմսոն Ռոյթերս»-ի (WOS) գիտատեղեկատվական շտեմարանում: Ինքնահղումներն որոշվում են հեղինակի (բոլոր համահեղինակների) կողմից տվյալ աշխատանքի վրա եղած հղումներով,
      11. մինչև 2016 թվականը կայացած գիտաժողովների նյութերը, որոնք հրապարակվել են որպես գիտական ամսագրի լրացուցիչ համար կամ նյութերի կամ հոդվածների ժողովածու` հաշվի չեն առնվելու:
   2. Կոմիտե ներկայացված Հայտերը 10 աշխատանքային օրերի ընթացքում անցնում են տեխնիկական ստուգում` Հայտերում լրացված տեղեկատվության հավաստիությունը ճշգրտելու նպատակով:
   3. Տեխնիկական ստուգմամբ սույն հրավերի պահանջներին համապատասխանող Հայտերը Կոմիտեի համապատասխան ստորաբաժանման կողմից 3 աշխատանքային օրերի ընթացքում տրամադրվում են Խորհրդի քննարկմանը:
   4. Վարկանիշային ցանկի ձևավորման ընթացքում`
      1. հայտատուների ԳԳԱՑ-ների հավասարության դեպքում դրանք դասավորվում են ըստ Մեթոդաբանության 1)-ից 8)-րդ ենթակետերի առաջնահերթությունների, իսկ վերջիններիս հավասարության դեպքում` պատահականության սկզբունքով,
      2. հայտատուի գիտական և գիտատեխնիկական գործունեությանը համապատասխանող մեկից ավելի հնարավոր մասնագիտական դասիչների առկայության դեպքում` ընտրված (նշված) մասնագիտական դասիչը պետք է համապատասխանի հրապարակումների մեծամասնության ոլորտին (subject): Նոր մասնագիտական դասիչի ընտրության հիմնավորվածության վերաբերյալ անհրաժեշտ է ներկայացնել այդ մասնագիտության գծով գիտական աստիճան շնորհող մասնագիտական խորհրդի եզրակացությունը: Նոր մասնագիտական դասիչի առկայության դեպքում հաշվի են առնվում միայն այդ մասնագիտությանը համապատասխանող հրապարակումները, որոնց ընտրությունն իրականացնում է Խորհուրդը,
      3. հայտատուի գիտական համագործակցության անդամ լինելու դեպքում` հրապարակումների մեծամասնությունը պետք է հրատարակված լինի այդ համագործակցության շրջանակներում: Գիտական համագործակցության շրջանակներում կատարված աշխատանք է համարվում այն աշխատանքը, որի համահեղինակների թվաքանակն առնվազն քսան է,
      4. հայտատուի մեկից ավելի գիտական համագործակցությունների անդամ լինելու դեպքում, որպես հիմք ընդունվում է տվյալ պահին գործող համագործակցությունը կամ, եթե համագործակցության աշխատանքներն ավարտվել են, ապա գիտական հրապարակումների մեծամասնությունն ընդգրկող համագործակցությունը,
      5. յուրաքանչյուր գիտական համագործակցությանը հատկացվում է ընդհանուր տեղերի մինչև երկու տոկոսը` գիտական և գիտատեխնիկական գործունեության տվյալ մասնագիտության շեմային գնահատականը հաղթահարելու պայմանով: Համագործակցություններին հատկացվող տեղերի գումարային քանակը չի կարող գերազանցել ընդհանուր տեղերի քանակի 1/3-ը:
   5. Կոմիտեն, ելնելով Հայաստանի Հանրապետության պետական բյուջեից գիտական և գիտատեխնիկական գործունեության բնագավառների և մասնագիտությունների ֆինանսավորման համար հատկացումների չափից և արդյունքների նկարագրության գիտաչափական տվյալներից` 5 օրացուցային օրերի ընթացքում որոշում է գիտական և գիտատեխնիկական գործունեության յուրաքանչյուր բնագավառի կամ մասնագիտության շեմային գնահատականը, որին հավասար կամ բարձր ցուցանիշ ունեցող երիտասարդ գիտաշխատողներին (մինչև 35 տարեկան) տրամադրվում է Հավելավճար: Հայաստանի Հանրապետության կրթության և գիտության նախարարը հաստատում է Մրցույթի արդյունքներով ֆինանսավորման երաշխավորված գիտական թեմաների ղեկավարների ցուցակը և հատկացման չափը` ըստ գիտական և գիտատեխնիկական գործունեության բնագավառների և մասնագիտությունների:
   6. Կոմիտեն 5 աշխատանքային օրերի ընթացքում գիտական կազմակերպություններին (բուհերին) տրամադրում է տվյալ գիտական կազմակերպությունում (բուհում) աշխատող և Մրցույթի արդյունքներով ֆինանսավորման երաշխավորված գիտական թեմաների ղեկավարների ցուցակը:
   7. Կոմիտեի աշխատակազմի ղեկավարի և գիտական կազմակերպության (բուհի) տնօրենի (ռեկտորի) միջև Հայաստանի Հանրապետության «Քաղաքացիական օրենսգրքով» սահմանված կարգով կնքվում է պայմանագիր` Մրցույթի արդյունքներով ֆինանսավորման երաշխավորված գիտական թեմաների ղեկավարներին Հավելավճարի տրամադրման նպատակով:

Հավելված N 1

Հայաստանի Հանրապետության պետական բյուջեի հաշվին իրականացվող գիտական և գիտատեխնիկականգործունեությանծրագրերում և թեմաներում ընդգրկված բարձր արդյունավետությամբ աշխատող երիտասարդ (մինչև 35 տարեկան) գիտաշխատողներին հավելավճարի տրամադրման հայտերի ընտրության մրցույթի հրավերի

**ՄԵԹՈԴԱԲԱՆՈՒԹՅՈՒՆ**

**ԳԻՏԱԿԱՆ ԳՈՐԾՈՒՆԵՈՒԹՅԱՆ ԱՐԴՅՈՒՆԱՎԵՏՈՒԹՅԱՆ ՑՈՒՑԱՆԻՇԻ**

**ՈՐՈՇՄԱՆ**

1. **Գիտական գործունեության արդյունավետության ցուցանիշը (այսուհետ` ԳԳԱՑ` E) որոշվում է ըստ հետևյալ բաղադրիչների`**
2. **Գիտական ամսագրերի հրապարակումների[[1]](#footnote-1):** Հրապարակում գիտական ամսագրում` հոդված (Article) կամ ակնարկ (Review)՝ Web of Knowledge, Scopus և միջազգային գիտատեղակատվական այլ շտեմարաններերի (այսուհետ` ՄԳՇ), ՀՀ կամ օտարերկրյա որևէ պետության բարձրագույն որակավորման հանձնաժողովի (այսուհետ` ԲՈՀ) ցանկերում ընդգրկված ամսագրում:



*Յուրաքանչյուր հոդվածի կամ ակնարկի համար`*

**IF`** ամսագրի տվյալ տարվա ազդեցության գոործակիցը (այսուհետ` ԱԳ)` ըստ «Institute for Scientific Information (ISI JCR)»-ի տվյալների,

**N`** ընդհանուր համահեղինակների /համաղեկավարների/ համամրցանակակիրների թվաքանակ,

***C`*** հղումներիքանակ*՝ առանց ինքնահղումների,*

***0.2****-ից**ցածր* ***IF****-ի դեպքում նրան վերագրվում է՝*

***0.2****՝**ԱԳ ունեցող կամ ԱԳ չունեցող, բայց ՄԳՇ ցանկերում ընդգրկված ամսագրի դեպքում,*

***0.15****` ԱԳ չունեցող, ՄԳՇ ցանկերում չընդգրկված, բայց ՀՀ կամ օտարերկրյա որևէ պետության ԲՈՀ-ի ցանկում ընդգրկված ամսագրի դեպքում:*

1. **Մենագրությունների, կոլեկտիվ մենագրությունների, գիտամեթոդական ձեռնարկների, նյութերի կամ հոդվածների ժողովածուների հրապարակումների[[2]](#footnote-2):** Մենագրություն, կոլեկտիվ մենագրություն, գիտամեթոդական ձեռնարկ, նյութերի կամ հոդվածների ժողովածու` գիտական կազմակերպության կամ բարձրագույն ուսումնական հաստատության գիտական խորհրդի երաշխավորություն ունեցող, որևէ մեկ գիտական թեմային նվիրված հեղինակ(ներ)ի գիտական արդյունքներին վերաբերող (ընդգրկող), հետազոտողների (researchers) համար նախատեսված և ISBN ունեցող հրապարակում: Չեն գնահատվում բառարանները, կատալոգները, փաստաթղթերի ժողովածուները, դասագրքերը, ինչպես նաև ժողովածուների, գիտաժողովների նյութերի խմբագրումը և կազմումը:



*Յուրաքանչյուր մենագրության, կոլեկտիվ մենագրության կամ գիտամեթոդական ձեռնարկի մասի, նյութերի կամ հոդվածների ժողովածուի նյութի կամ հոդվածի համար`*

***B=0,25`*** *օտար լեզվով հրատարակված մենագրություն կամ կոլեկտիվ մենագրություն,*

***B=0,20`*** *հայերեն լեզվով հրատարակված մենագրություն կամ կոլեկտիվ մենագրություն,*

***B=0,15`*** *գիտամեթոդական ձեռնարկ կամ օտար լեզվով հրատարակված նյութերի ժողովածու,*

***B=0,10`*** *հայերեն լեզվով հրատարակված նյութերի ժողովածու,*

***CA=0,20`*** *օտար լեզվով հրատարակված հոդվածների ժողովածու,*

***CA=0,10`*** *հայերեն լեզվով հրատարակված հոդվածների ժողովածու,*

***PSh`*** *ծավալ (տպագրական մամուլ, 16 էջ):*

1. **Գիտաժողովների մասնակցության[[3]](#footnote-3):** Գիտաժողովների թեզիսները (Abstract) և նյութերում չընդգրկված ստենդային զեկույցները (Poster) չեն գնահատվում:



*Յուրաքանչյուր պլենար* *զեկույցի կամ գիտաժողովի նյութերում (Proceeding) հրապարակման համար`*

***T=1,00`*** *արտերկրում տեղի ունեցած գիտաժողովի պլենար զեկույց,*

***T=0, 50****` ՀՀ-ում տեղի ունեցած գիտաժողովի պլենար զեկույց,*

***P=0,15`*** *արտերկրում տեղի ունեցած գիտաժողովի նյութ,*

***P=0,10`*** *ՀՀ-ում տեղի ունեցած գիտաժողովի նյութ:*

1. **Արտոնագրերի:**



*Յուրաքանչյուր արտոնագրի համար`*

***Pt=1,00`*** *արտերկրում գրանցված,*

***Pt=0,10`*** *ՀՀ-ում գրանցված:*

1. **Թեկնածուական ատենախոսությունների ղեկավարման[[4]](#footnote-4):**



*Ղեկավարությամբ պաշտպանված յուրաքանչյուր ատենախոսության համար`*

***PhD=1,00`*** *ղեկավար,*

***PhD=0,50`*** *համաղեկավար` 2 ղեկավարի դեպքում,*

***PhD=0,25`*** *համաղեկավար` 2-ից ավել ղեկավարի դեպքում:*

1. **Դրամաշնորհների, գիտական և գիտատեխնիկական գործունեության պայմանագրային (թեմատիկ) ֆինանսավորման թեմաների ղեկավարման:** Դրամաշնորհ կամ թեմա` մեկ և ավելի տարի տևողությամբ հետազոտականծրագիր:

****

*Յուրաքանչյուր դրամաշնորհի կամ թեմայի համար`*

***Gr=0`*** *մինչև 5,0 հազար USD կամ դրան համարժեք ընդհանուր ֆինանսական ծավալի դրամաշնորհ,*

***Gr=1,00`*** *5,0-10,0 հազար USD կամ դրան համարժեք ընդհանուր ֆինանսական ծավալի դրամաշնորհ,*

***Gr=1,10`*** *10,0-50,0 հազար USD կամ դրան համարժեք ընդհանուր ֆինանսական ծավալի դրամաշնորհ: 50,0 հազար USD կամ դրան համարժեք ընդհանուր ֆինանսական ծավալը գերազանցելու դեպքում՝ յուրաքանչյուր 50,0 հազար USD կամ դրան համարժեք ֆինանսական ծավալի համար` 0,1 միավոր:*

1. **Մրցանակների*:*** Մրցանակ` ճանաչված միջազգային գիտական մրցանակ, ՀՀ Նախագահի, ՀՀ կամ օտարերկրյա որևէ պետության պետական մրցանակ:



*Յուրաքանչյուր մրցանակի համար`*

***Pr=10,00`*** *ճանաչված միջազգային գիտական մրցանակ,*

***Pr=5,00`*** *ՀՀ Նախագահի, ՀՀ կամ օտարերկրյա որևէ պետության պետական մրցանակ:*

1. **Գիտական աստիճանի:** *Հաշվի է առնվում մեկ` առավելագույն ենթաբաղադրիչը:*



***AD=2,50`*** *գիտությունների դոկտոր,*

***AD=2,00`*** *գիտությունների թեկնածու,*

***AD=0`*** *չունի գիտական աստիճան:*

1. **ԳԳԱՑ-ը սույն մեթոդաբանության 1-ին կետի 1)-8)-րդ ենթակետերի գումարն է`**

:

Հավելված N 2

Հայաստանի Հանրապետության պետական բյուջեի հաշվին իրականացվող գիտական և գիտատեխնիկականգործունեությանծրագրերում և թեմաներում ընդգրկված բարձր արդյունավետությամբ աշխատող երիտասարդ (մինչև 35 տարեկան) գիտաշխատողներին հավելավճարի տրամադրման հայտերի ընտրության մրցույթի հրավերի

**ԳԻՏԱԿԱՆ ԵՎ ԳԻՏԱՏԵԽՆԻԿԱԿԱՆ ԳՈՐԾՈՒՆԵՈՒԹՅԱՆ ԲՆԱԳԱՎԱՌՆԵՐԸ ԵՎ ՄԱՍՆԱԳԻՏՈՒԹՅՈՒՆՆԵՐԸ՝ ՀԱՄԱՊԱՏԱՍԽԱՆ ԴԱՍԻՉՆԵՐՈՎ**

1. **ԲՆԱԿԱՆ ԳԻՏՈՒԹՅՈՒՆՆԵՐ**
   1. Մաթեմատիկա
   2. Ինֆորմատիկա և համակարգչային գիտություններ
   3. Ֆիզիկա և աստղագիտություն
   4. Քիմիա
   5. Երկրի մասին և դրան հարակից բնապահպանական գիտություններ
   6. Կենսաբանական գիտություններ
   7. Այլ բնական գիտություններ
2. **ՃԱՐՏԱՐԱԳԻՏՈՒԹՅՈՒՆ ԵՎ ՏԵԽՆՈԼՈԳԻԱ**
   1. Քաղաքաշինություն և ճարտարապետություն
   2. էլեկտրատեխնիկա, էլեկտրոնիկա, էներգետիկա, համակարգչային և տեղեկատվական տեխնոլոգիաներ
   3. Մեխանիկա
   4. Մեքենագիտություն և մեքենաշինություն
   5. Քիմիական տեխնոլոգիաներ
   6. Նյութագիտություն
   7. Բժշկական սարքաշինություն
   8. Էկոլոգիա
   9. Կենսատեխնոլոգիա
   10. Նանոտեխնոլոգիա
   11. Այլ տեսակի ճարտարագիտություն ու տեխնոլոգիաներ
3. **ԲԺՇԿԱԿԱՆ ԳԻՏՈՒԹՅՈՒՆՆԵՐ**
   1. Ընդհանուր բժշկություն
   2. Կլինիկական բժշկություն
   3. Բժշկական կենսատեխնոլոգիա
   4. Այլ բժշկական գիտություններ
4. **ԳՅՈՒՂԱՏՆՏԵՍԱԿԱՆ ԳԻՏՈՒԹՅՈՒՆՆԵՐ**
   1. Անասնաբուծություն, անասնաբուժություն
   2. Բուսաբուծություն
   3. Հողագիտություն, ագրոքիմիա, բույսերի պաշտպանություն
   4. Գյուղատնտեսական կենսատեխնոլոգիա
   5. Այլ գյուղատնտեսական գիտություններ
5. **ՀԱՍԱՐԱԿԱԿԱՆ ԳԻՏՈՒԹՅՈՒՆՆԵՐ**
   1. Հոգեբանություն
   2. Տնտեսագիտություն և գործարարություն
   3. Մանկավարժական գիտություններ
   4. Սոցիոլոգիա
   5. Իրավունք
   6. Քաղաքական գիտություններ
   7. Սոցիալական և տնտեսական աշխարհագրություն
   8. Զանգվածային լրատվություն և հաղորդակցություն
   9. Այլ հասարակական գիտություններ
6. **ՀԱՅԱԳԻՏՈՒԹՅՈՒՆ ԵՎ ՀՈՒՄԱՆԻՏԱՐ ԳԻՏՈՒԹՅՈՒՆՆԵՐ**
   1. Պատմություն, հնագիտություն
   2. Լեզվագիտություն, գրականագիտություն
   3. Փիլիսոփայություն, էթիկա
   4. Աստվածաբանություն, կրոնագիտություն
   5. Արվեստագիտություն
   6. Այլ հումանիտար գիտություններ

Հավելված N 3

Հայաստանի Հանրապետության պետական բյուջեի հաշվին իրականացվող գիտական և գիտատեխնիկականգործունեությանծրագրերում և թեմաներում ընդգրկված բարձր արդյունավետությամբ աշխատող երիտասարդ (մինչև 35 տարեկան) գիտաշխատողներին հավելավճարի տրամադրման հայտերի ընտրության մրցույթի հրավերի

ՀՀ ԿԳՆ ԳԻՏՈՒԹՅԱՆ ՊԵՏԱԿԱՆ ԿՈՄԻՏԵԻ

ՆԱԽԱԳԱՀ ՊԱՐՈՆ Ս. ՀԱՐՈՒԹՅՈՒՆՅԱՆԻՆ

ՔԱՂԱՔԱՑԻ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(անուն հայրանուն)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ ից

(ազգանուն)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(հասցե)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(հեռախոս)

**ԴԻՄՈՒՄ**

Խնդրում եմ ընդունել Հայաստանի Հանրապետության պետական բյուջեի հաշվին իրականացվող գիտական և գիտատեխնիկականգործունեությանծրագրերում և թեմաներում ընդգրկված բարձր արդյունավետությամբ աշխատող երիտասարդ (մինչև 35 տարեկան) գիտաշխատողներին հավելավճարի տրամադրման մրցույթին ----- ծածկագրով առցանց ներկայացված Հայտի պահանջվող փաստաթղթերը`

* տիտղոսաթերթ,
* աշխատանքային գրքույկի (աշխատանքային ստաժը հաստատող փաստաթուղթ) պատճեններ,
* ասպիրանտուրայի առկա ուսուցման տարիները հավաստող փաստաթուղթ,
* մենագրությունների, կոլեկտիվ մենագրությունների, գիտամեթոդական ձեռնարկների, նյութերի կամ հոդվածների ժողովածուների հրապարակումներին վերաբերող համապատասխան պահանջվող պատճեները,
* ինտերնետային հղում չունեցող և մասնակցած գիտաժողովների ծրագրերի պատճեններ,
* ինտերնետային հղում չունեցող արտոնագրերի պատճեններ,
* ինտերնետային հղում չունեցող մրցանակների ստացումը հավաստող փաստաթղթերի պատճեններ:

Դիմող՝\_\_\_\_\_\_\_\_\_\_\_\_\_\_\_\_\_\_\_\_\_ (\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_)

(ստորագրություն) (անուն ազգանուն)

«\_\_\_\_» \_\_\_\_\_\_\_\_\_\_\_\_\_\_\_\_ 2018թ.

1. 1-ին և 2-րդ կետերով ներկայացված տարեկան հրապարակումների ընդհանուր քանակը չպետք է գերազանցի 24-ը: [↑](#footnote-ref-1)
2. 2-րդ կետով ներկայացված հրապարակումների դասակարգման (մենագրություն, գիտամեթոդական ձեռնարկ, հոդվածների ժողովածու և այլն) վերաբերյալ վերջնական որոշումն ընդունվում է ՀՀ կրթության և գիտության նախարարության գիտության պետական կոմիտեի կողմից: [↑](#footnote-ref-2)
3. Գիտաժողովների մասնակցության տարեկան քանակը չպետք է գերազանցի 12-ը: [↑](#footnote-ref-3)
4. Հաշվի է առնվում տարեկան մեկ թեկնածուական ատենախոսության պաշտպանություն: [↑](#footnote-ref-4)